Aḥric wis sin d tasleḍt talɣawit d tesnamkit ideg neɛṛeḍ ad nesleḍt tarrayin d yilugan n usileɣ n wawalen, deg yixef-a nekkes-d aṭas n wawalen yerza usuddem imi d tarrayt-a i yettusqedcen s waṭas deg tesnulfawat taqbaylit, tebḍa ɣef sin yiḥricen : asuddem n uwelleh d usuddem n tɣara. Asuddem n uwelleh deg-s ddeqs n wanawen, am usuddem anisem i reṣṣan ɣef umyag, ideg neɛreḍ ad d-nesuddem seg umyag (isem n tigawt, n umigaw, n umagnu, arbib) s tmerna n uzwir neɣ n uḍfir akken, yella daɣen usuddem anisem ireṣṣan ɣef yisem anda d-nefka seg yisem isem-nniḍen i yellan s waṭas d amagnu, d usuddem umyig i ireṣṣan ɣef umyag anda d-nessuddem imyagen s tmerna n yizwiren (isuddimen umyigen n uswaɣ, n umyaɣ d uttwaɣ) ar talɣiwin-a tiḥerfiyin llant daɣen talɣiwin tuddisin n tezrawt-a imi d tarrayt-nniḍen n usileɣ n wawalen deg teqbaylit.